**Iepirkuma “Informācijas drošības ārējās pārbaudes” VK/2018/06 komisijas sēdes**

protokols

Rīgā

|  |  |  |  |
| --- | --- | --- | --- |
| 2018. gada 20. decembrī plkst. 15.00 |  | Nr. | 7 |

|  |  |
| --- | --- |
| Sēdi vada: |  |
|  |  |
| Kvalitātes un risku vadības departamenta vecākais eksperts | L. Vāvere |
|  |  |
| Piedalās: |  |
|  |  |
| Informātikas departamenta direktora vietnieks – Informācijas sistēmu administrēšanas daļas vadītājs | G. Miemis |
| Juridiskā departamenta direktora vietnieks | R. Zariņš |
| Finanšu un darbības nodrošinājuma departamenta vecākā eksperte | D. Klints |
|  |  |
| Protokolē: |  |
|  |  |
| Finanšu un darbības nodrošinājuma departamenta vecākā eksperte | D. Klints |

***Darba kārtībā:***

1. Pretendenta SIA “IT Centrs” 2018. gada 20. decembra vēstules izskatīšana:

SIA “IT Centrs” vēstulē norāda, ka pieredze iepriekšējos darbos Valsts kasē un pie citiem klientiem ļauj drošības testēšanas darbus veikt efektīvi un darba apjomu novērtēt precīzi.

SIA “IT Centrs” vēstulē apliecina, ja ar SIA “IT Centrs” tiks slēgts līgums par pakalpojumu “Informācijas sistēmu drošības ārējām pārbaudēm”, piedāvātā līguma summa neietekmēs pakalpojumu kvalitāti un SIA “IT Centrs” izpildīs visus līguma nosacījumus (skat. vēstuli).

1. Lēmuma par iepirkuma piedāvājuma izvēli un iespējamu iepirkuma līguma slēgšanas tiesību piešķiršanu pieņemšana.
2. Pretendenta SIA “IT Centrs” nomaksāto nodokļu pārbaude piedāvājumu iesniegšanas termiņa pēdējā dienā (17.12.2018.) un dienā, kad pieņemts lēmums par iespējamu līguma slēgšanas tiesību piešķiršanu (20.12.2018.), maksātnespējas un reģistrācijas valsts pārbaude Elektronisko iepirkumu sistēmā E-izziņas.
3. Pretendenta SIA “IT Centrs” pārbaude par nolikuma 7.1.2. apakšpunkta prasībām saskaņā ar Starptautisko un Latvijas Republikas nacionālo sankciju likumu.
4. Lēmuma par iepirkuma rezultātiem pieņemšana.
5. Atbildīgā darbinieka par līguma slēgšanu noteikšana.
6. Atbildīgā darbinieka par līguma izpildes uzraudzību noteikšana.
7. Informācijas par iepirkuma rezultātiem nosūtīšana pretendentiem.
8. Lēmuma par iepirkuma rezultātiem nosūtīšana Birojam publicēšanai Valsts kases tīmekļvietnē.
9. Noslēgtā iepirkuma līguma nosūtīšana Birojam publicēšanai Valsts kases tīmekļvietnē.
10. Informatīva paziņojuma par noslēgto līgumu publicēšana Iepirkumu uzraudzības biroja tīmekļvietnē.

***Nolemj (vienbalsīgi):***

1. Izvērtējot pretendenta SIA “IT Centrs” 2018. gada 20. decembra vēstulē sniegtos skaidrojumus par būtiskiem piedāvājuma nosacījumiem, argumentus par ievērojami zemākas finanšu piedāvājuma kopējās summas veidošanos, salīdzinot ar citiem pretendentiem, uzskatīt par pamatotiem.
2. Pieņemt zināšanai pretendenta SIA “IT Centrs” 2018. gada 20. decembra vēstulē norādīto, ja ar SIA “IT Centrs” tiks slēgts līgums par pakalpojumu “Informācijas sistēmu drošības ārējām pārbaudēm”, piedāvātā līguma summa neietekmēs pakalpojumu kvalitāti un SIA “IT Centrs” izpildīs visus līguma nosacījumus.
3. Saskaņā Publisko iepirkumu likuma 51. panta ceturto daļu un iepirkuma nolikuma 11.3. apakšpunktu izvēlēties pretendenta SIA “IT Centrs” piedāvājumu, kas atbilst iepirkuma nolikuma prasībām un ir saimnieciski visizdevīgākais ar viszemāko cenu, un piešķirt iepirkuma līguma slēgšanas tiesības pretendentam SIA “IT Centrs” (10 088,00 EUR bez PVN).
4. Iepirkuma komisija pārliecinājās ANO, ES, Latvijas nacionālo un ASV sankciju datubāzē: <http://sankcijas.kd.gov.lv/>, Eiropas Komisijas Sankciju kartē – ES un ANO noteikto sankciju apkopojumā: <https://www.sanctionsmap.eu/#/mai> un ASV OFAC noteikto sankciju sarakstā: <https://www.sanctionsmap.eu/#/main> <https://sanctionssearch.ofac.treas.gov/>, ka pretendentam SIA “IT Centrs” un pretendenta valdes loceklim Agrim Krustam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. Tā kā iepirkuma komisija Elektronisko iepirkumu sistēmā E-izziņas pārliecinājās,
	1. ka pretendentam SIA “IT Centrs” piedāvājumu iesniegšanas termiņa pēdējā dienā (17.12.2018.) un dienā, kad pieņemts lēmums par iespējamu līguma slēgšanas tiesību piešķiršanu (20.12.2018.), nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR,
	2. ka nav ierakstu par pretendenta SIA “IT Centrs” maksātnespējas procesiem, likvidācijas procesu vai apturētu saimniecisko darbību,
	3. ka pretendents SIA “IT Centrs” ir reģistrēts Latvijas Republikā Uzņēmumu reģistrā, un uz pretendentu SIA “IT Centrs” neattiecas Publisko iepirkumu likuma 9. panta astotās daļas 5. punkta izslēgšanas nosacījumi saistībā ar ārzonas fakta noteikšanu,

tad, ņemot vērā iepriekš norādīto, pretendenta SIA “IT Centrs” piedāvājums atbilst iepirkuma nolikumā norādītajām pretendentu atlases prasībām (nolikuma 7. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un **iepirkuma komisija nolemj noslēgt līgumu ar pretendentu SIA “IT Centrs” par kopējo summu 10 088,00 EUR (bez PVN).**

1. Atbildīgo par līguma slēgšanu noteikt Kvalitātes un risku vadības departamenta vecāko ekspertu ***L. Vāveri***.
2. Atbildīgo par līguma izpildes uzraudzību noteikt Kvalitātes un risku vadības departamenta vecāko ekspertu ***L. Vāveri***.
3. Finanšu un darbības nodrošinājuma departamenta vecākajai ekspertei ***D. Klintij*** *līdz 2018. gada 21. decembrim* sagatavot un nosūtīt vēstuli pretendentam SIA “IT Centrs”, piegādātāju apvienībai SIA “1.” un SigmaUpsilon OÜ, SIA “WeAreDots”, SIA “KPMG Baltics”, SIA “Agile & Co”, SIA “PricewaterhouseCoopers Information Technology Services” par iepirkuma rezultātiem.
4. Finanšu un darbības nodrošinājuma departamenta vecākajai ekspertei ***D. Klintij*** *līdz 2018. gada 21. decembrim* nosūtīt lēmumu par iepirkuma rezultātiem Birojam publicēšanai Valsts kases tīmekļvietnes [www.kase.gov.lv](http://www.kase.gov.lv) / sadaļā “Publiskie iepirkumi”.
5. Finanšu un darbības nodrošinājuma departamenta vecākajai ekspertei ***D. Klintij*** nosūtīt iepirkuma līguma tekstu Birojam publicēšanai Valsts kases tīmekļvietnes [www.kase.gov.lv/](http://www.kase.gov.lv/) sadaļā “Publiskie iepirkumi” *10 darbdienu laikā pēc tam, kad stājas spēkā iepirkuma līgums.*
6. Finanšu un darbības nodrošinājuma departamenta vecākajai ekspertei ***D. Klintij*** publicēt *Informatīvu paziņojumu par noslēgto līgumu* Iepirkumu uzraudzības biroja tīmekļvietnes [www.iub.gov.lv/](http://www.iub.gov.lv/) sadaļā “Publikāciju vadības sistēma” *10 darbdienu laikā pēc tam, kad noslēgts iepirkuma līgums.*

Sēdi beidz plkst. 16.00.

Pielikumā: 1. SIA “IT Centrs” 2018. gada 20. decembra vēstule ar elektronisko parakstu.

2. Izdruka no Elektronisko iepirkuma sistēmas E-izziņas par nodokļu nomaksas statusu par piedāvājumu iesniegšanas termiņa pēdējo dienu (17.12.2018.) uz 3 lp.

3. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (20.12.2018.), uz 4 lp.

4. Izdrukas no sankciju datubāzēm (tīmekļvietnēm) uz 6 lp.

|  |  |  |
| --- | --- | --- |
| Sēdi vadīja |  | L. Vāvere |
| Piedalījās |  | G. Miemis |
|  |  | R. Zariņš |
| Protokolēja |  | D. Klints |